
Fra et foredrag i Los Angeles 2007. 


Sammendrag: 
Steven M. Greer (f. 1955) har siden 1990, da han stiftet Center for the Study of Extra-Terrestrial 
Intelligence (CSETD), stått frem som den ledende ET-ambassadøren i USA og Vesten. Han 
omtaler bare de uselviske aliens. Hans agenda med CSETI har vært at vår vestlige kultur skal 
bli moden for nærkontakt grad 5, dvs. at vi tar initiativ til vennligsinnet kontakt og kommuni- 
kasjon med intelligente aliens, og at de responderer positivt. 


På midten av 1990-tallet var Greer dypt involvert i å avsløre US-myndighetenes kjennskap til 
og erfaringer med ET/UFO-emnet, samt deres hemmeligholdelse herav og deres mange 
desinformasjonsprosjekter. Han etablerte kontakt med daværende CIA-sjef William Colby, som 
ville gi til CSETI en del utstyr fra styrtede romskip, samt informasjon og dokumenter. Det rakk 
ikke Colby, for den 6. mai 1996 ble han funnet druknet i en elv, ti dager etter at han forsvant 
hjemmefra. I april 1997 holdt Greer i regi av CSETI en briefing for den amerikanske 
kongressen. Noen måneder senere fikk Greer og hans nærmeste medarbeider, Shari Adamiak, 
samtidig aggressiv metastatisk kreft, men uten primær tumor. Greer (2006) skriver at det var 1 
april 1997 at han og Adamiak ble særlig hardt angrepet med elektromagnetiske strålevåpen, og 
at oberst John B. Alexander var "the hit man". Adamiak døde av brystkreft i januar 1998. 


ZetaTalk bekrefter at kreften ble påført dem av CIA, men legger til at dette resulterte i at Greer 
underkastet seg CIA og blitt deres villige samarbeidspartner. Likevel er det i årene 1999-2006 


at Greer leverte sine fire mest verdifulle bidrag som ET-ambassadør: 


e Greers første bok, Extraterrestrial Contact: The Evidence and Implications (1999). 


e  Pressekonferansen som Greer arrangerte den 9. mai 2001, der over tyve vitner fra 
forsvaret, etterretning og konsernsektoren sto frem og fortalte ca. fem minutter hver om 
deres karriere-relaterte ET/UFO-erfaring. Pressekonferansen var en stor mediasuksess 
som ble filmet og sendt verden over (YouTube: UFO - National Press Club Press 
Conference Video, 1t:56min) 





e  Pressekonferansen ble fulgt opp samme dag med Greers andre bok, Disclosure: Military 
and Government Witnesses Reveal the Greatest Secrets in Modern History (2001). 69 
personer står frem med fullt navn og forteller om deres karriere-relaterte erfaring med 
ET/UFO-fenomener og ET/UFO-prosjekter. 





e Greers selvbiografiske og tredje bok, Hidden Truth, Forbidden Knowledge (2006). 


Fra 2007 og utover er det lettere å akseptere påstanden om Greer som et samarbeidsvillig 
munnstykke for CIA. Hans fri energi-prosjekter har ikke resultert i noe som helst. Hans fire 
dokumentarfilmer har varierende kvalitet, og er sterkt US/Greer-sentriske. 


1955-89: Oppvekst og etablering 

Steven M. Greer ble født den 28. juni 1955 i Charlotte, North Carolina. Han hadde en tvilling- 
søster og fikk senere to yngre søstre. Faren var halvt cherokee-indianer. Greer beskriver i sin 
selvbiografi (2006) familien som særdeles dysfunksjonell; faren var alkoholiker og moren 
eksentrisk. Oppveksten var traumatisk for barna. Steven var mye syk, plaget av lungebetennelse 
og bronkitt. Han opplevde at han hadde måtte utvikle ”den indre krigerens” disiplin hvis han 
skulle overleve og klare å etablere et normalt liv. 


Da Steven var ni år gammel slentret han en søndag omkring med sine lekekamerater. De så et 
romskip sveve i luften. De neste nettene hadde han flere klarsynte drømmer. Dette resulterte i 
en dyp erkjennelse av at vårt univers er bebodd av utallige intelligente og vennligsinnete 
vesener. Han begynte å samle på artikler og nyhetsstoff om UFO "er frem til han var tolv år. I 
tenårene hadde han ikke anledning til å nyte NewAge-miljøets fødsel og hippienes utagerende 
liv. I stedet satt han hjemme og studerte sanskrit og Veda-litteraturen, samt passet sine søsken. 


Steven lærte seg meditasjon, og elsket å meditere ute i naturen. De høyeste kosmiske glimt, 
bevissthetstilstander og innvielser skal ha kommet lett og naturlig til ham. I 1973, 17 år gammel, 
hadde han en nær-døden-opplevelse (NDO) som for ham ble den store innvielsen. Han erkjente 
direkte bevissthetens udødelighet, som gjorde at han ikke lenger fryktet døden. Under NDO”en 
svevde han ute i universet sammen med to avanserte lysvesener. Han hadde ikke lyst å vende 
tilbake til kroppen, og han måtte heller ikke. Dog, han opplevde et ”bør”, og valgte å vende 
tilbake. 


Som 18-åring satt han en dag på en fjelltopp og mediterte. Han så det samme romskipet som 
han tidligere hadde sett. På vei ned fra fjellet møter han en mannlig ET og blir ”fraktet” over til 
romskipet. Han og en gruppe ET er mediterer sammen. De var nysgjerrige på hvordan kosmisk 
bevissthet eller samadhi oppleves av et menneske. De etablerte en kode for kommunikasjon, 
og denne koden ble frøet som senere skulle resultere i protokollen for å oppnå nærkontakt grad 
5 (CE5). Der og da tok han på seg misjonen å bli en ”ambassadør” for vennligsinnet, harmonisk 
kontakt mellom mennesker og de utenomjordiske. 


I 1978, 22 år gammel, dro Steven på feriereise til Israel. Han fikk arbeide for Baha”i- 
organisasjonens hovedkvarter som holder til på Karmel-fjellet i Haifa, og ble værende der i tre 
år. I en drøm viste en avdød Baha”i-leder seg for Steven, introduserte ham for en kvinne, og sa: 
”Dette er den kvinnen vi ønsker du skal gifte deg med”. Denne drømmen gjentok seg fire-fem 
netter på rad. Kvinnen, Emily, dukket opp en måned eller to senere. De giftet seg i august 1979. 
Den første datteren ble født på Karmel-fjellet og fikk navnet Carmel. Familien dro tilbake til 
USA, og Steven utdannet seg til akuttlege. Han ble medlem av den prestisjefylte medisinske 
æresforeningen Alpha Omega Alpha. 


1989: The Brooklyn Bridge UFO abduction 

1989 var et spesielt år der et ”vindu” skal ha oppstått for en global avdekking av verdens 
hemmeligholdte ET/UFO-erfaringer siden 1947. En av Greers informanter fortalte ham 
følgende: 


”Omtrent da den kalde krigen sluttet, planla en gruppe som jeg var involvert i — som 
inkluderte Gorbatsjov, president George H. W. Bush og FNs generalsekretær Perez de 
Cuellar — et møte for å planlegge annonseringen av denne informasjonen til almenheten. 
Men en natt, under en sen natts planlegningssesjon i New York, da FNs generalsekretær 
Perez de Cuellar kom tilbake fra et møte der planer ble utarbeidet for denne annonseringen 
om ET’er, dukket en UFO opp, stoppet hans bilkortesje, og bortførte ham ut av limousinen! 
De tok ham opp i romskipet, og fortalte ham at hvis disse planene med å avsløre de 
utenomjordiskes tilstedeværelse ikke ble stoppet, så ville hver eneste av de involverte 
verdenslederne, inkludert USAs president, bli bortført og fraktet bort fra denne planeten, og 
at de ville stoppe prosessen [med annonseringen] !” 


Dette er det berømte tilfellet som abduction-forsker Budd Hopkins (1931-2011) meget detaljert 
skildret i sin bok Witnessed: The True Story of the Brooklyn Bridge UFO Abductions (1996). 
Hovedpersonen i denne boken er Linda Napolitano, i boken presentert under pseudonymet 
”Linda Cortile”. Hun kontaktet Hopkins første gang i april 1989, etter å ha lest hans bok 
Intruders (1987), for å få hjelp med traumatiske minner og opplevelser knyttet til bortføringer 
gjennom 22 år. Da hun kontaktet ham var hun gift tobarnsmor og resepsjonist. Bokens 
høydepunkt er hva som skjer et halvt år senere. Den 30. november 1989, kl. 03:17 nattestid, 
opplevde hun at tre små vesener førte henne ut av soverommet i 12. etasje i høyblokken der hun 
bodde, i Lower Manhattan, New York City, og opp i en UFO. UFO”en farer så avsted til East 
River, der den forsvinner under vannet. 





Hopkins kunne knapt tro sine egne øyne da han senere mottar et brev fra to etterretningsagenter, 
og senere mottar et brev fra en tredje uavhengig person, som alle tre hevder å ha vært vitne til 
at Linda svevde fra 12. etasje opp i en UFO. Historien blir enda mer ellevill da de to agentene 
påstår at også de, sammen med en tredje person, ble tatt med opp i UFO”en. Den tredje 
personen, som de da fungerte som sjåfør og sikkerhetsvakt for, var ingen ringere enn FNs 
generalsekretær Javier Pérez de Cuéllar! Hopkins var overbevist om at han hadde kommet over 
det mest betydningsfulle abduction-tilfellet noensinne, med rapporter fra uavhengige vitner som 
ikke kjente til hverandre. 


Dette abduction-tilfellet er alt for komplekst til å gå nærmere inn på her. Men ifølge Greer 
(2006) og hans informanter var dette en falsk ET-bortføring som "NWO-kabalen" sto bak. Et 
av problemene med Greers versjon er at han benekter at genuine ET-bortføringer forekommer. 


For ham står NWO-kabalen bak samtlige tilfeller, og en slik påstand er ikke mulig å godta for 
dem som har satt seg inn i emnet. Greer omtaler, uten å nevne navn, en kjent abduction-forsker 
som et dophue som ikke skal gis noen troverdighet pga. hans eksperimentering med 
psykedeliske stoffer. Det er ingen tvil om at det er John E. Mack (1929-2004) han sikter til. 
Greer skryter, side opp og side ned, om sine egne transpersonlige opplevelser, og om sine egne 
ET/UFO-opplevelser, men er altså svært så negativ og avvisende når det gjelder andres 
opplevelser herav. 


Ifølge Greer står også mennesker bak samtlige tilfeller av de mystiske dyrelemlestelsene 
("cattle mutilation"); en påstand som heller ikke er troverdig. 


1990-98: Greers misjon begynner 

Høsten 1990 skrev Greer ned alle protokollene for Center for the Study of Extraterrestrial 
Intelligence (CSETT). I 1991 begynte han å trene personer i visualisering og forberede dem til 
nærkontakt grad 5. Grad 5 innebærer at vi tar initiativ til vennligsinnet kontakt og kommunika- 
sjon med aliens, og at de responderer positivt. På den første gruppeturen dro han til Belgia 
sammen med sin kone og to andre. Et fantastisk romskip materialiserte seg, som de fotograferte 
og filmet. I 1992 gjorde de lignende turer til Pensacola (Florida) og til kornsirkelområdene i 
England, med samme vellykkete resultat. I juli 1992 i England satt de i en åker og visualiserte 
et bestemt geometrisk mønster, en likesidet trekant med en sirkel i hvert hjørne. Noen dager 
senere ble en kornsirkel med akkurat dette mønsteret funnet ved Oliver”s Castle. Greer gjorde 
dette mønsteret til CSETIs logo. I 1993 gikk turen til utkanten av landsbyen Atlimayaya 1 
Mexico, hvor det hadde vært mange UFO-observasjoner den siste tiden nær en vulkan. Kontakt 
og kommunikasjon oppsto med ET "ene i et romskip. Tre av de fem gruppedeltakerne opplevde 
å motta den samme beskjeden. 





Kornsirkelen som Greer-teamet visualiserte 


Greers erfaring med tradisjonelle UFO-foreninger (som gjerne har ”UFO” i navnet sitt) er at de 
er så infiltrerte av desinformasjonsagenter at disse foreningene bare tjener til å villede folk. 
Lederne av disse foreningene bruker sin kameratslige sjarm og autoritet til å betvile og avvise 
alle genuine ET/UFO-erfaringer, samtidig som de spiller rollen som positive og åpne for alle 
muligheter. Typisk er at de aldri vil bekrefte en eneste ET/UFO-erfaring som genuin. De mest 
intelligente medlemmene avslører naturligvis dette bedraget, og melder seg ut. De dummeste 
blir tilbake. 


Sommeren 1993 besøkte Greer Monroe Institute i Virginia, som holder regelmessige kurs i 
astralreiser og besøk til ”dødsriket”. Det var her han bestemte seg for å innlede Project 
Disclosure, å samle vitner og vitnebekreftelser fra alle som i deres arbeid hadde fått personlig 
erfaring med taushetsbelagte ET/UFO-prosjekter. Under kjøreturen hjem opplevde han for 
første gang å bli rammet av strålene fra et psykotronisk våpen. ”Psykotronisk” betyr sinns- 
kontroll via elektroniske midler. Greer mistet for en stund orienteringssansen, og var heldig å 
slippe fra kjøreturen med livet i behold. Han visste at fra nå av ville alle hans handlinger bli 
nøye overvåket av en gruppe som disponerer psykotroniske våpen og som praktiserer diverse 
okkulte teknikker. 


Greer gir i sin bok Hidden Truth, Forbidden Knowledge mye omtale av to eksotiske par som 
skal ha vært dypt involvert i Black technology og MILABs (MILitary ABbductions). Det ene 
paret var John B. Alexander som pensjonerte seg som oberst i 1988 (i boken bare nevnt som 
Colonel M.K.), og hans hustru Victoria Alexander. Det andre paret var Albert Stubblebine 
(1930-2017) som pensjonerte seg som generalmajor i 1984 (i boken bare nevnt som general 
T.E.), og hans hustru Rima Laibow som har vært psykiater og abduction-forsker. Stubblebine 
var rollemodellen i Jon Ronsons roman The Men Who Stare at Goats (2004), som ble filmatisert 
i 2009 med George Clooney i hovedrollen. Forskningen og eksperimentene til Stubblebine og 
Laibow ble en tid sponset av milliardæren Robert T. Bigelow. 

John B. Alexander, Gordon Novel og Victoria Alexander 

Victoria Alexander og Edward Teller 


Verdens mektigste vil ikke, tør ikke, kan ikke... 

Greer forteller om sitt vennskap med den aldrende Laurance Rockefeller (1910-2004), som var 
en ay de fire eldre brødrene til David Rockefeller (1915-2017). Laurance var positiv til at 
ET/UFO-sannheten skulle ut til folket, og han støttet finansielt arbeidet til hypnoterapeut og 


psykiater John E. Mack (1929-2004). Laurance turde likevel ikke å støtte Greers arbeid, da han 
følte seg vingeklippet av familien. 


Bill Clinton (president 1993-2001) og Boutros Boutros-Ghali (FNs generalsekretær 1992-96) 
var meget positive til Greers arbeid, men de var ganske enkelt for feige til å støtte ham aktivt. 
De fryktet for sine egne liv. At verdens mektigste menn følte seg for svake, fikk Greer til å 
gruble på hva han kunne utrette, en landsens akuttlege, gift og med fire døtre! Greer hadde i 
1993 et møte med daværende CIA-direktør R. James Woolsey Jr. Greer hadde vanskelig for å 
fatte at det var han selv som måtte briefe CIA-direktøren om ET/UFO-saker, og ikke omvendt. 
Woolsey ble opprørt over alt det han ikke visste, og krevde så å bli underrettet av sine under- 
ordnete. Woolsey var nærmest i sjokktilstand da han ble fortalt rett ut at dette skulle han ikke 
legge nesa si borti! 





I 1996 hadde Greer kontakt med William Colby, som hadde vært CIA-direktør i årene 1973- 
76. Colby ønsket å gi til CSETI en del utstyr fra romskip, samt informasjon og dokumenter. 
Det rakk han imidlertid ikke, for den 6. mai 1996 ble han funnet druknet i en elv, ti dager etter 
at han forsvant hjemmefra. Den offisielle versjonen er at han dro på kanotur nattestid og falt 
uti. Hans kone ga klar beskjed om hvor idiotisk hun fant denne offisielle forklaringen. Ikke 
hadde William informert henne om noen kanotur, og ikke pleide han å padle midt på natten! 
Ifølge Greer var også dødsfallene til skuespiller Marilyn Monroe (1962), president John F. 
Kennedy (1963), presidentkandidat Robert F. Kennedy (1968) og lord Louis Mountbatten 
(1979) relatert til at de enten kunne finne på å avsløre ET/UFO-hemmeligheter, eller at de 
faktisk hadde planer om dette. 

William Colby (1920-1996) 


I april 1997 holdt Greer i regi av CSETI en briefing for den amerikanske kongressen. Dette må 
ha gitt NWO-kabalen og coverup-flokken panikk, for de hentet frem sine hi-tech strålevåpen. 
Greer og hans nærmeste medarbeider, Shari Adamiak, fikk samtidig aggressiv metastatisk kreft, 
uten primær tumor. Adamiak døde av kreften i januar 1998, mens Greer overlevde. En annen 
person i dette miljøet som insisterte på at han hadde blitt påført kreft på lignende måte, var den 
fascinerende Michael Wolf som døde i 2000. 





Shari Adamiak og Greer 


I oktober 1997 deltok Greer på en UFO-konferanse i Oslo, hvor han appellerte til dannelsen av 
arbeidsgrupper i alle land for å få en slutt på myndighetenes hemmeligholdelse av ET/UFO- 
emnet. I november 1997 ble NETI dannet, Norwegian organisation for the study of 
ExtraTerrestrial Intelligence. I januar 2000 arrangerte NETI i samarbeid med UFO-Norge the 
International UFO Conference. I september 2016 fusjonerte UFO-Norge og NETI, og tok 
navnet Norsk Ufosenter. 





1999-2006: Greers produktive klimaks 

Familien Greer flyttet i 1998 fra North Carolina til Virginia. I 1999 ga Greer ut sin første bok, 
Extraterrestrial Contact: The Evidence and Implications. Denne boken på 526 sider er en 
samling av notater, brev og refleksjoner. Man kan finne mye interessant i den, men den kan kun 
anbefales spesielt interesserte. 


Den 9. mai 2001 holdt Greer den berømte pressekonferansen i Washington Press Club, der over 
tyve vitner fra forsvaret, etterretning og konsernsektoren sto frem og fortalte ca. fem minutter 
hver om deres karriere-relaterte ET/UFO-erfaring. Pressekonferansen var en stor mediasuksess 
som ble filmet og sendt verden over (YouTube: UFO - National Press Club Press Conference 
Video, 1t:56min). Særlig den innledende talen til Greer var flott. Han formulerer seg mesterlig, 
både muntlig og skriftlig. Denne pressekonferansen var resultatet av ti års hardt arbeid. 


Samme dag som pressekonferansen ble holdt, kom Greers andre bok ut, Disclosure: Military 
and Government Witnesses Reveal the Greatest Secrets in Modern History. 69 personer står 
frem med fullt navn og forteller om deres karriere-relaterte erfaring med ET/UFO-fenomener 
og ET/UFO-prosjekter. Det er i bokens Del IV og V at de mest interessante vitnene forteller 
sine historier, dette stoffet er dynamitt! Web-basen The Disclosure Project ble satt opp; 
innholdet på den ble senere overført til Greers nåværende web-base Sirius Disclosure. 








Pressekonferansen, utgivelsen av boken og lanseringen av web-basen representerer en milepæl 
i avsløringen av myndighetenes og troverdige vitners ET/UFO-erfaringer. Hvem trenger 
egentlig mer offentlig Disclosure enn dette? 

Fra pressekonferansen 9. mai 2001. 


I 2006 kom Greers selvbiografiske bok ut, Hidden truth, forbidden knowledge. Denne boken 
på 325 sider har alle kvalitetene til å bli både en klassiker og en bestselger. Den er lettlest, 
velskrevet, underholdende, og fantastisk i sitt innhold. Greer får klart frem et av sine mange 
poenger, at uten et åndsvitenskapelig perspektiv på Kosmos der bevisstheten utgjør tilværelsens 
primære dimensjon, må ET/UFO-forståelsen nødvendigvis bli temmelig redusert og forskrudd. 


Det er ingen tvil om at Greer er en dyktig og effektiv alfa-hann, både i sitt eget verdensbilde og 
i mange andres. Det kan likevel bli for mye av det gode i boken. Og man kan lure på hvorfor 
han i boken ikke refererer positivt til noen andre bøker eller forfattere. 


ARV og MILAB 


Som nevnt avviser Greer at "bortført av aliens"-tilfeller forekommer; da han forklarer disse 
hendelsene som superavanserte MILABs (MILitary ABduction). Han poengterer også mange 
ganger hvor teknologisk avansert NWO-kabalen har blitt i produksjonen av flyvefartøyer som 
folk flest vil tro er romskip som kommer fra andre verdener. Den engelske termen for disse 
menneskelagde romskip-lignende fartøyene er Alien Reproduction Vehicle (ARV). Ifølge Greer 
har NWO-kabalen også greid å produsere avanserte bioroboter eller pseudo-aliens. 


Noen ET/UFO-fans tror at det foregår et fruktbart teknologisk samarbeid mellom NWO- 
kabalen og selviske ET-grupper. ZetaTalk er sterkt avvisende til alt dette, og hevder at det er 
strenge regler for hva slags intervensjoner samt overføring av informasjon/teknologi som 
selviske '4th density' ET-grupper tillates overfor '3rd density'-verdener. Dette betyr ikke at 
MILABS ikke forekommer, eller at det ikke pågår en rekke ingeniørprosjekter med å utvikle 
ARV. ZetaTalk gir oss bare det råd å ta med en eller to klyper salt hvor teknologisk eller 
paranormalt avansert disse prosjektene har kommet. 


Ifølge Greer skal det innenfor Opus Dei, som er en organisasjon innen den Katolske kirke som 
hovedsakelig driver med undervisning i riktig livsførsel, være en hemmelig celle som driver 
med falske ET-bortføringer. Juan Carlos I, som var Spanias konge frem til juli 2014, skal være 
den største sponsoren av Opus Dei. Han har sagt rett ut til Greer at han støtter en hver aktivitet 
som får folk til å ta avstand fra aliens. 


En annen adelig person som raust har sponset abduction-forskning, er prins av Liechtenstein 
Hans-Adam II (f. 1945). Hans motivasjon skal være at en av hans yngre brødre visstnok 
bortføres regelmessig av zetaene. I Greer (2006) omtales Hans-Adam II bare som ”Prince S.A.”. 
Greer mener at han har beviser på at bortføringene av broren til Hans-Adam II er av MILAB- 
typen, og utføres nettopp for å melke prinsen for mest mulig penger. Den personlige formuen 
til Hans-Adam II er på ca. 20 milliarder kroner. 





Prins av Liechtenstein Hans-Adam II. 
En raus melkeku? 


2007- : Greers kvalitetsfall 


- Fri energi-teknologi 

I 2001 dannet Greer selskapet Space Energy Access Systems (SEAS). Formålet var å identifisere 
og teste utstyr og teknologi som kan tappe og utnytte den allestedsværende og utømmelige 
energien som tilhører energiplan høyere enn det einsteinske firedimensjonale energiplanet. 
Energier fra de høyere energiplan blir i dag av fysikerne kalt for Zero-point energy og Vacuum 
energy, som en slags innrømmelse av at disse energiene ikke tilhører det fysiske energiplanet. 
Ifølge Greer finnes det allerede menneskeskapt teknologi for å tappe og utnytte energier fra de 
høyere energiplan, men NWO-kabalen skal holde dette hemmelig. Argumentet er at dersom 
innsikter og knowhow herom hadde blitt offentliggjort slik at enhver person og enhver stat 
kunne utnytte dem, ville den nåværende globale maktpyramiden ha kollapset som et korthus. 





I juli 2007 skiftet SEAS navn til Advanced Energy Research Organization (AERO), for å 
markere at prosjektet hadde kommet inn i en ny og mer praktisk fase. I mars 2008 etablerte 
han The Orion Project, som var aktivt frem til 2011. Slik fortsatte det, med stadig nye navn. 
Folk ble stadig oppfordret til å støtte disse prosjektene med pengedonasjoner. Per 2022 har det 
ennå ikke kommet noe konkret ut av alle disse prosjektene, bare en masse introduksjonsskriv 
og skisser (se Sirius Disclosure / Energy). 





- Protokoll for å invitere aliens hjem 

Greer selger en CD/DVD, CE5 CONTACT APP, som skal lyttes til i en meditativ tilstsand. 
Den inneholder en rask gjennomgang av protokollen for å invitere aliens til ditt hjem. Ifølge 
Greer er primærnøkkelen til å oppnå ET-kontakt personens bevissthetsfrekvens og intensjon; 
dette er viktigere enn teknologi og utstyr til milliarder av dollar. 





Zetaene ga i ZetaTalk Chat 17. mars 2007 sin første kommentar til Greers arbeid: 


”Greer er en person som vekselvis ønsker å fortelle sannheten og tillater seg selv å bli 
manipulert. Han ble påført kreft noen år tilbake, ble frisk igjen, men hans kvinnelige 
assistent som på samme måte ble innpodet med kreft døde. Dette gjorde ham svært 
samarbeidsvillig. CIA, hvis innblanding i dette spillet kan bli fornemmet, har alltid ønsket 
å hevde at menneskene minst er på høyde med sine [utenomjordiske] besøkende, om ikke 
over dem. De ønsker også å hevde at borgerne bør holde seg til sine myndigheter, sine 
organiserte religioner, deres militærvesen, og ikke bli familiære med de besøkende. CIA vil 
altså ha kontroll over oppvåkningsprosessen, som de har blitt holdt fullstendig utenfor. 
Enhver kunngjøring fra CIA som måtte komme herom i koordinasjon med Greer, på dette 
tidspunktet, vil neppe lyde troverdig, og vil være desinformasjon. For å høre sannheten, 
send ut et Kall og lær gjennom førstehånds erfaring hva det hele dreier seg om.” 


- Det humanoide skjelettet i Atacama-ørkenen (Chile) 

I januar 2013 kom Greer igjen i nyhetsbildet, denne gang i forbindelse med oppdagelsen i 2003 
i Atacama-ørkenen i det nordlige Chile av en mumifisert liten skapning på ca. 15 cm, der det 
uproporsjonalt store hodet i forhold til resten av kroppen ga humanoiden et utenomjordisk preg. 
Det var i 2011 at Greer tok et fly sørover til Chile, og var den tredje personen til å holde dette 
skjelettet i sin hånd. Greer sørget for at røntgenbilder, CT-bilder og MRI-bilder ble tatt. 

Atacama-humanoiden. 


Zetaene hadde i ZetaTalk Chat 2. februar 2013 følgende kommentar om dette skjelettet: 


“Er det noe substans i historien om en knøttliten utenomjordisk som har blitt funnet i 
Atacama-ørkenen? Dette er et bedrag, som aldri verken vil bli bekreftet eller falsifisert, og 
det med hensikt. Hva er formålet? Greer er en marionett for etablissementet, han og hans 
assistent ble samtidig gitt en type implantert kreft i fortiden for å understreke at han burde 
utføre det CIA ba ham om. Greer bør altså betraktes som et munnstykke for etablissementet, 
et unølende og svært så samarbeidsvillig munnstykke. Hva er poenget med å hevde at han 
har tilgang til en tynn, liten utenomjordisk kropp? 


1. Dette er en test av CIA for å undersøke hvordan almenheten reagerer på slike nyheter, 
da de vet at sannheten om Roswell og det virkelig utenomjordiske legemet som de er i 

besittelse av kan bli avslørt. I denne testen er Greers angivelige ET liten, som en dukke 
— og ikke-truende, antar man. 


2. Dette er et forsøk på å reetablere Greer som lederen i UFO-forskningen. Han fører 
grupper inn i skogene og hevder at de kan ”kalle ned romskip”, men hans mystikk i 
denne forbindelse har aldri fanget almenhetens fantasi. Han er ikke troverdig. 


3. Dette er et forsøk fra CIA på å kontrollere folkeopinionen, ved å kontrollere den person 
som betraktes å være lederen. Dessverre for dem, Greer betraktes ikke som en leder, og 
dette siste stuntet vil ikke gjøre ham til en.” 


- Dokumentaren "Sirius" (2013) 

I april 2013 hadde Greers The Sirius Documentary (1t:58min) verdenspremiere. Innledningsvis 
i dokumentaren blir vi fortalt at Greer har arrangert en Dead man's switch, dvs. at i tilfelle han 
skulle bli drept eller dø på mystisk vis, vil så mange topphemmelige avsløringer bli publisert at 
hans fiender heller bør anstrenge seg for å holde ham i live. Dette hever naturligvis publikums 
forventninger til himmels, om hva de skal få se og høre. 





Dokumentaren er i hovedsak reklame for CSETI-organisasjonen. Når det gjelder innsikter og 
avsløringer, er filmen hypergenerell, vasstrukken, og faktisk ganske kjedelig og langtekkelig. 
Marc Hubs har skrevet en anmeldelse av dokumentaren, Dr. Steven Greer's Sirius Movie- 


Documentary (2013) Reviewed. 





Markedsføringen av dokumentaren hadde primært brukt Atacama-skjelettet som agn, og i 
dokumentaren veksles det 5-6 ganger mellom skjelettet og fri energi-temaet. Mens produk- 
sjonen av dokumentaren var underveis, var det ingen som hadde en klar idé om hvor gammelt 
skjelettet kunne være. Hundrevis av år, eller tusenvis av år? Dersom skjelettet var tusenvis av 
år gammelt og kom fra en utenomjordisk humanoid, da ville dette være et tema tilhørende 
Ancient astronauts-teorien, ikke US Disclosure-temaet. I så fall ville det være naturlig om Greer 
kom inn på bidragene fra Erich von Dåniken og Zecharia Sitchin. Alternativt kunne han ha 
nevnt noen høydepunkter fra den amerikanske TV-serien Ancient Aliens, som i 2010 sendte 
Sesong 1. Da Ancient Aliens den 19. april 2013 sendte 12. og siste episode i Sesong 5, hadde 
serien totalt sendt 53 episoder. Dette er enda et eksempel på at Greer unngår å referere til andre; 
han selv skal stå i sentrum for hvert eneste emne han tar opp. 








Da produksjonen av dokumentaren nærmet seg ferdiggjørelse, kunne Garry Nolan, professor i 
patologi ved Stanford University School of Medicine, presentere en foreløpig DNA-analyse av 
humanoiden. Nolan hadde tilstrekkelig genetisk data til å konkludere at moren var en innfødt 
indianerkvinne fra Chile-regionen. Faren var trolig en lyshudet mann. Skjelettet var trolig fra 
1900-tallet, og tilhørte en jente med kraniofaciale anomalier. 

Zetaene kom i ZetaTalk Chat 4. mai 2013 med følgende tilleggskommentar: 


“Som vi forklarte da Greers ET-bedrag først dukket opp i media, dette er ikke en utenom- 
jordisk skapning. CIA, som har Greer i lomma si, tester ut almenhetens klarhet for en 
[offentlig] avsløring [av ET/UFO-emnet]. Som vanlig når det gjelder dette emnet, kommer 
de slepende etter i støvet fra en ivrig almenhet. Hvis dette ikke er en bitteliten utenomjordisk 
skapning, hva er det da? Det er tydelig at dette er et mumifisert skjelett av et prematurt 
menneskelig barn, som gikk tapt i ørkenen mens moren kavet seg hjemover etter en 
spontanabort. Naturen aborterer i de aller fleste tilfeller barn med genetiske misdannelser 
svært tidlig i svangerskapet, men noen av dem lever et par måneder.” 


Garry Nolan sammen med 14 andre forskere publiserte i 2018 sine endelige funn og konklu- 
sjoner i et anerkjent tidsskrift, Whole-genome sequencing of Atacama skeleton shows novel 
mutations linked with dysplasia (Genome Research). De fant syv mutasjoner i skjelettet som er 
relatert til beindannelsen. Skjelettet representerer enten et ukjent syndrom eller en kompleks 
interaksjon mellom flere forstyrrelser. 





Greer hadde kommet langt bedre fra det dersom han i stedet hadde rettet oppmerksomheten mot 
funnet i 2011 i Peru av et mumifisert skjelett av et humanoid barn, som definitivt ikke var Homo 
sapiens [se min artikkel ET-mumie funnet i Peru (Nyhetsspeilet, 2011)]. Men da hadde ikke 
Greer fått stå i sentrum av begivenhetene. 





Mumien som ble funnet i Peru, 2011. 


I Sirius-dokumentaren maler Greer med bred pensel om hvem som holder tilbake fri energi- 
teknologien, og hvor fantastisk vår verden kan bli dersom bare denne teknologien blir gjort 
almen tilgjengelig. Det hadde vært mer interessant å høre en analyse fra ham om hvorfor hans 
egne fri energi-prosjekter siden 2001 ikke har resultert i noe konkret. Hva var problemet? 

- Dokumentaren *Unacknowledged” (2017) 

Dokumentaren, hvis fulle tittel er Unacknowledged: An Expose of the World's Greatest Secret 
(YouTube, 1t:43min), hadde premiere i mai 2017. Denne dokumentaren er langt bedre og mer 
givende enn Sirius (2013), og den hadde fortjent fem stjerner dersom den hadde blitt lansert 10- 
15 år tidligere. Dokumentaren synes å ha som målgruppe demsom ikke kjenner til emnet. Men 
for dem som har fulgt Greer siden pressekonferansen i 2001, er innholdet bare gammel suppe 
som det røres i for n'te gang. 





Å presentere denne gamle suppen av hendelser og synspunkter, fra president Dwight D. 
Eisenhowers advarende avskjedstale den 17. januar 1961 og frem til Greers pressekonferanse i 
mai 2001, som om konteksten og relevansen er den samme i 2017 som tyve år tidligere, er 
imidlertid et stort feilgrep. 


"The American Century", som kan dateres til perioden 1945-2008, er over. USA er nå i fritt fall 
mot total kollaps: politisk, økonomisk, militært, teknologisk, og infrastrukturmessig. Russland- 
Kina-alliansen har nå forbigått USA innen alle disse sektorene, og dette gapet vil bare fortsette 
å øke i de kommende årene. Har ikke Greer lest de geopolitiske og militærteknologiske 
analysene til f.eks. Andrei Raevsky (som skriver under bloggernavnet «The Saker») og Andrei 
Martyanov? I denne kontekst blir det latterlig å høre Greer snakke om at US-eliten sitter inne 
med hemmelige supervåpen, romskipaktige superflyvefartøyer, superavanserte bioroboter, og 
ikke minst fri energi-teknologi! Skal vi tro at USA kollapser frivillig, og lar seg ydmyke daglig 
på alle fronter av Russland-Kina-alliansen, samtidig som de besitter all denne super-duper- 
teknologien? 





Greer gjentar også for n'te gang den tysk-amerikanske romfartsingeniøren Wernher von Braun 
(1912-1977) sine siste advarende ord til sin venn og talsperson Carol Rosin, at det siste kortet 
som NWO-kabalen kommer til å spille ut, er en falsk ET-invasjon. Jeg tviler verken på Brauns 
eller Rosins oppriktighet, men dette ble altså sagt av Braun i 1977. Men det som var NWO- 
kabalens reelle intensjoner, ambisjoner og planer på 1970-tallet, er i dag utdaterte og kollapsede 
fantasier. For all del, la NWO-gutta komme med sin falske ET-invasjon, vi sitter klare med 
popcornet! Har Greer blitt et munnstykke for tåpelig US/NATO-propaganda? 





Wernher von Braun Carol Rosin 


- Dokumentaren "Close Encounters of the Fifth Kind: Contact has Begun" (2020) 
Denne dokumentaren, som varer i 120 minutter, kan leies på YouTube for 39 kr. Dokumentaren 
tar opp mange tidligere omtalte temaer, som: 

e Den falske Disclosure som nå pågår fra US-myndighetene og US Establisblish-media, 
der UFO'ene endelig innrømmes å være reelle, men at de representerer en alvorlig 
trussel mot den nasjonale sikkerhet. Denne påståtte trusselen skal så utnyttes til å danne 
en oligarkstyrt verdensregjering. 

e Mye reklame for Greers CE5-kontaktprogram, med visning av videosnutter verden over 
som skal være et argument for at programmet faktisk funker. 

e "The Brooklyn Bridge UFO abduction"-hendelsen gjenfortelles, med poengtering av at 
dette var en 100 % MILAB. 

e Erkjennelsen av at bevisstheten utgjør tilværelsens primære dimensjon, og at UFO- 
fenomenet ikke kan forstås uten denne erkjennelse. Erkjennelsen av at Kosmos består 
av høyere energiplan eller densiteter enn det einsteinske firedimensjonale romtid- 
kontinuum, hvilket gjør det mulig for romskip å reise hurtigere enn lysets fart. 


- Dokumentaren "The Cosmic Hoax: An Exposé" (2021) 

Denne dokumentaren, som varer i 1t:22min., hadde premiere i juli 2021. I hovedsak en 
repetisjon og drøvtygging av innholdet i de to forrige dokumentarene; denne gang med ekstra 
fokus på Carol Rosin. 

